google/wiki40b huggingface dataset:
Boris (band)

Stil

Boris startet karrieren sin som et hardcore punkband før de tidlig vendte mot å bli en drone metalgruppe. Debutalbummet Absolutego (fra 1996) består av ett spor som strekker seg over en time, og er en slags collage av formløs gitarstøy, med enkle akkorder og ord uttrykket gjennom skriking. Gjennom karrieren deres, har de fortsatt med denne stilen; albumene Flood og Feedbacker består også av én lang sang, men delt opp i flere spor.
Siden 2000 har Boris blitt sett mer på som en oppdatert versjon av 70-tallets blues rock-trioer, inspirert av band som Motörhead, Blue Cheer og Cream. Dette hørte man først i albumet Heavy Rocks. Dette albumet var et stort steg fra deres forrige materiale; man skulle tro de var et helt annet band.
Boris har samarbeidet med andre japanske musikere, Keiji Haino, Michio Kurihara og Merzbow. Samt samarbeidet de med det amerikanske drone metal-bandet Sunn O))) på albumet Altar, som ble utgitt 31. oktober 2006.
Et annet konsept i bandets estetikk er idéen om hvordan navnet deres er skrevet på albumcoverne. Atsuo har sagt at om bandnavnet er kun skrevet med store bokstaver, er musikken en relativt konvensjonell dose rock eller metal. Om navnet er skrevet normalt, «Boris», eller kun med små bokstaver, er musikken mer eksperimentell.
Bull-museet

Bull-museet eller Rendalen Bygdemuseum holder til i Rendalens gamle prestegard fra 1747 på Bergset. Dette var forfatteren Jacob Breda Bulls fødested og barndomshjem. Her finnes en samling som bl.a. inneholder vogga han lå i som barn, og møbler fra hans arbeidsrom i København. 
I hagen rundt prestegården finner man blant annet graven til hesten Vesleblakken fra Bulls novelle. Hagen stelles av Rendalen Hagelag. Museet er arena for ulike kulturarrangement. Hver sommer framføres Bull-spillet Morosamme kropper og arme kroker på tunet i museet.
Museet omfatter også Berger gamle skole 100 meter sør for prestegården. Her er det skolemuseum, bankmuseum og en stor musikksamling knyttet til musikeren Ottar E. Akre.
Yukio Shimomura

Japans herrelandslag

Yukio Shimomura spilte 1 landskamper for Japans herrelandslag.
Fylkesvei 3990

Fylkesvei 3990 går mellom Tuftenes og Hogganvik i Mandal kommune. Veien er 3,7 km lang.
Frem til 2019 hadde veien betegnelsen Fylkesvei 207.
Spellemannprisen 2011

Om prisutdelingen

Plumbo fikk tildelt prisen «årets hit» for sangen Møkkamann. Under takketalen kom de med en spøk som ble oppfattet å være rasistisk, da Madcon ble kalt for å være «moccamann». Dette førte til sterke reaksjoner fra tilskuerne. Madcon reagerte med sinne og stygg omtale av Plumbo, noe som også har blitt kritisert i ettertid. Terje Winterstø Røthing fra Kaizers Orchestra helte øl over Plumbos vokalist Lars Erik Blokkhus midt under en direktesendt beklagelse av takketalen, noe som førte til de sterkeste reaksjonene i ettertid.
Hedersprisen ble presentert av Gitarkameratene. Jan Eggum startet introduksjonen, deretter kom Lillebjørn Nilsen etterfulgt av Halvdan Sivertsen før Øystein Sunde hadde konvolutten med blant annet navnet på prisvinneren. Mens han leste sin tekst, utbrøt Halvdan «Er det deg, Øystein?», men det viste seg å være en noe overrasket Jan Eggum som var vinneren og som kalte det en «narrepris».
Salangen kirke

Tidligere kirke

En laftet langkirke ble tatt i bruk i 1864, og kirkegården er fra den tiden. Denne kirken ble påtent 21. september 1978 og brant ned til grunnen.
Hildegard av Vinzgouw

Herkomst

Hun var datter av den svabiske grev Gerold av ætten Geroldonen og hans kone Emma, datter av den alemanniske greven Hnabi og Hereswintha fra Bodensjøen. Hennes far eide omfattende eiendommer i territoriet til Karl den stores yngre bror, Karloman. Dette gjorde ekteskapet svært viktig for Karl den stores makt på lang sikt, ettersom han kunne styrke sin posisjon øst for Rhinen og knytte til seg den alemanniske adelen.

Liv

Det er ikke kjent om dette ekteskapet var planlagt av Karl den store allerede før Karlomanns plutselige død, eller om det bare var en del av målrettet plan om å innlemme sin yngre brors rike ved å forhindre eventuelle krav fra nevøene sine. Uansett giftet Karl og Hildegard seg sent 770 / tidlig 771. Før dette hadde Karl forlatt sin tidligere kone Desiderata.
Siden vi ikke har en eksakt dato for når Hildegard ble født, antar man at hun på dette tidspunktet var mellom 12 og 14 år. På denne tiden var det ikke uvanlig å gifte seg i den alderen, siden man ble ansett som gifteklar så snart man ble kjønnsmoden. I romerretten, som ble fulgt av kirken, var minstealder for ekteskap for jenter 12 år.
De tolv etterfølgende årene fødte Hildegard åtte barn, inkludert et tvillingpar. Hun ledsaget Karl på mange felttog. Hun ble første gang gravid i 773/774 under en beleiring av hovedstaden Pavia i Langobarderriket. Der ble hans første datter Adelhaid født, men hun døde allerede på vei tilbake over Alpene. I 778 ledsaget Hildegard kongen til Aquitaine, hvor hun fødte tvillingene Lothar og Ludvig. I 780/781 reiste hun sammen med Karl og fire av barna deres til Roma. Der ble sønnene Ludvig og Karlomann kronet til  konger over sine egne områder. Ludvig fikk Aquitaine, og Karlomann tok navnet Pippin og ble konge over Italia. Dette bidro til å styrke alliansen mellom karolingerne og paven. Med tanke på de hyppige svangerskapene, kan man anta at hun ledsaget Karl på flere felttog.
Hildegard døde den 30. april 783 kort tid etter å ha født sin siste datter, og ble bisatt den 1. mai i Klosteret St. Arnulf i Metz . Det var Karls ønske at det alltid skulle brenne et lys på graven hennes og at det skulle bes for henne daglig.
Hildegard gav flere donasjoner til klostrene av St. Denis og St. Martin i Tours. Hun ble venn med den Den hellige Lioba av Bischofsheim, som i en tid skal ha bodd sammen med henne ved hoffet. Hun gav Hildegard en religiøs utdannelse og bistod med åndelig råd. Sammen med sin mann bestilte Hildegard Godescalc-evangelieboken, og ble da for første gang nevnt eksplisitt som en dronning av langobardene i en felles undertegning av dokumentene med sin mann.
Hildegard utnyttet sin kongelige tittel og mulighetene den gav til å gagne sin bror Tassilo III. fra Bayern. Så langt man vet var hun den eneste av Karl den stores hustruer som klarte å skaffe et embete til et familiemedlem.
Sigvat Heggstad

Liv

Han var sønn av filologen Marius Hægstad og bror av Leiv Heggstad og Olav Heggstad.
Etter å ha tatt examen artium i 1905 fikk han juridisk embetseksamen i 1911 og ble ansatt som sekretær i kulturavdelingen i Kirke- og undervisningsdepartementet i 1915. Han deltok i studentmållaget og var aktiv i ungdomslagsbevegelsen. Fra 1918 til 1920 var han redaktør for Lagsbladet, som ble utgitt av Bondeungdomslaget i Oslo. I 1918 utga han skuespillet Soldatæra i Noregs Ungdomslags skuespillserie Skodespel aat ungdomslag, under pseudonymet «Hergeir Soløy».
I 1936 ble han utnevnt til byråsjef i departementet. Under NS-regjeringen ble han ekspedisjonssjef i kulturavdelingen, og deltok i arbeidet med den nye rettskrivningen som skulle utarbeides under kulturminister Gulbrand Lunde (kjent som rettskrivningen av 1941). Broren Leiv var også involvert i dette arbeidet. I de følgende par årene forsvarte Heggstad rettskrivningen mot kritikk i pressen, blant annet i en artikkel i Aftenposten 15. oktober 1941, «Norsk – nordisk – germansk», som var et svar til Johannes Norvik.
I 1943 skrev han en kort, stensilert framstilling av sin fars barne- og ungdsomstid. Han har etterlatt seg en dagbok som Arne Tjelle benyttet da han skrev historien om rettskrivningen av 1941.
Alf Eivind Ljøstad

Bakgrunn

Han var vararepresentant for Aust-Agder på Stortinget ifra 1997 til 2001. Han fikk Kongens fortjenstmedalje i gull i 2003 for mangeårig innsats for Arendal kommune og idrett. Fylkesmann Hjalmar Inge Sunde sto for overrekkelsen.
Wii Sports Resort

Spillet

Wii Sports Resort finner sted på en tropisk øy; Wuhu, som også er representert i Wii Fit, hvor tolv diverse sporter er tilgjengelige å spille. I likhet med føregangeren er alle sportene spilte ved å bruke Wii-fjernkontrollen, og eventuelt nunchuken, til å etterligne bevegelser som blir gjorte i ekte sport. I sporten hvor man skal skyte med pil og bue må man for eksempel holde Wii-fjernkontrollen loddrett for å holde buen og sikte, mens Nunchucken kan bli trukket bakover for å trekke buestrengen i den retningen. Nyheten i Wii Sports Resort er støtte for Wii MotionPlus. Dette gir 1:1-kontroll, som lar en kontrollere spillet med mer presisjon enn tidligere.
Wii MotionPlus trengs for alle Wii-fjernkontrollene som blir benyttete til å spille Wii Sports Resort. De fleste sportene i spillet som støtter 3 eller 4 spillere lar en enkelt Wii-fjernkontroll bli delt mellom spillerne etter tur. Unntaket er kanopadling, hvor alle fire spillerne trenger hvor sin kontroller for å spille.
Wilhelm Wundt

Bakgrunn

Wundt var yngste barn av en  pfälzisk protestantiskn pastor- og akademikerfamilie: Hans foreldre var Maximilian Wundt (1787–1846), sogneprest i Neckarau, fra 1832 i Leutershausen og fra sommeren 1836 i Heidelsheim, og Marie Frederike Wundt, neé Arnold (1797–1868). Wundts bestefar var Friedrich Peter Wundt (1742–1805), professor for Landeskunde og sogneprest i Wieblingen..

Karriere og psykologi

Wundt var Helmholtz assistent i Leipzig da han skrev sitt program for den nye psykologien. Den «nye» psykologien skulle i motsetning til den «gamle», være basert på en empirisk tilnærming. 
Men han var ikke, som mange kanskje tror, den første som hevdet dette. En gjengående kritikk mot psykologien, som en egen naturvitenskapelig retning, gikk ut på den kun bygde seg på teorier og ”logisk” tenkning. Slik Popper sa kunne ikke en teori være vitenskapelig, så lenge den ikke var falsifiserbar. 
Wundt var til gjengjeld den første som klarte å leve opp til sin tanke om empirisk forskning og regnes derfor som grunnleggeren av den «nye» psykologien. Etter hans mening skal eksperimentet gi målbare resultater. Han mente vi studerte den umiddelbare erfaringen ikke den indre. Tidligere «vitenskapelige» metoder for å finne ut mer om sjelen, som er det psykologi i sin første instans handlet om, hadde vært ved hjelp av introspeksjon.
Wundt drev to former psykologi: eksperimentalpsykologi og folkepsykologi. Mest berømt var han for førstnevnte. Han grunnla sitt eget psykofysisk laboratorium i 1879, som var begynnelsen på resten av verdens interesse for eksperimentalpsykologien. Begynnende psykologer, fysiologer eller bare interesserte, tok seg gjerne en studiereise til Tyskland for å eksperimentere med Wundt. Navn som Hall, Cattell,Titchner, Lehman, Kraepelin, Kulpe, Munsterberg, Meumann, Lipps, bare for å nevne noen. Alle fikk utdelt hvert sitt forskningsprosjekt hvor de brukte både hverandre og Wundt som forsøkspersoner. Sansepsykologi og psykofysikk var det mest populære forskningstemaet. 
Eksperimentene som ble gjort forandret Wundts egne syn radikalt. Det var derfor vanskelig for hans tilhengere å henge med. De fleste var med en stund, men bygde så videre på disse teoriene og startet sine egne retninger. 
En samtidig kritiker og konkurrent var William James.
Kjemiske lover

De kjemiske lover er de av naturlovene som er relevant innen kjemi. Det mest grunnleggende prinsippet innen kjemi er loven om massens konstans, som slår fast at det ikke er noen observerbar forskjell i massemengde før og etter en kjemisk reaksjon. Moderne fysikk fastslår at energien blir bevart, og at det er en sammenheng mellom energi og masse, et prinsipp som er viktig innen kjerne-kjemi. Bevaring av energi leder til viktige prinsipper innen kjemisk likevekt, termodynamikk og kinetikk.
Nyere lover innen kjemi er utarbeidet ut fra loven om massens konstans. Joseph Prousts lov om de bestemte masseforhold, fastslår at rene kjemiske forbindelser blir dannet av grunnstoff i bestemte forhold. I dag vet vi at måten disse grunnstoffene er strukturert på i forhold til hverandre, også er viktig.
Dalton's lov om multiple forhold fastslår at kjemiske forbindelser vil framstå i forhold som er små hele tall (for eksempel 1:2 i vann, en (masse)del oksygen og to deler hydrogen). I enkelte kjemiske systemer (som for eksempel biomakromolekyler og mineraler) er imidlertid tallene i forholdsratioen store, og det er ikke uvanlig at slike forbindelser blir presentert som en brøk. Slike forbindelser er kjent som ikke-støkiometriske forbindelser.
Vinter

Vinter er en av de fire årstidene i tempererte og arktiske soner på kloden og består på den nordlige halvkule tradisjonelt av månedene desember, januar og februar. På den sydlige halvkule er det samtidig sommer, vintermånedene er der juni, juli og august.
Den astronomisk vinteren er perioden fra vintersolverv til vårjevndøgn, og de sammenfallende astrologiske vintertegnene er steinbukken, vannmannen og fiskene.
Innen meteorologien defineres vinteren gjerne som den perioden da normal døgnmiddeltemperatur for det aktuelle stedet under 0 °C. I artikkelen om årstid er oppgitt når vinteren etter dette begynner en del steder i Norge. I Norge er det langs kysten flere steder som ikke har vinter etter denne definisjonen, blant annet Stavanger og Bergen.
På primstaven markerte vinterdagen begynnelsen av vinterhalvåret. Været på denne merkedagen, som blir tidfestet til 14. oktober, skulle gi en pekepinn på hvordan været skulle bli den kommende vinteren.
Hällefors

Hällefors er et tettsted i Örebro län i landskapet Västmanland i Sverige. Det er Hällefors kommunes administrasjonssenter. I 2010 hadde tettstedet 4 530 innbyggere.
Langrennsløperen Torgny Mogren er fra Hällefors.
It's the Arps EP

Mottakelse

Albumet ble godt mottatt av musikkanmeldere verden over. På nettstedet Metacritic har albumet en gjennomsnittlig score på 80 av 100, basert på åtte anmeldelser, noe som indikerer «generelt gode kritikker».
Musikkanmelder i H!SSIG.no Alexander Thorstvedt beskriver musikken som «opplagt og spaca eurodisco med tunge beats, skrudde lyder og langt-på-natten-melodier».
Aftenpostens anmelder Robert Hoftun beskriver førstesporet «Inspector Norse» som «syv minutter riffdrivende, nynnbar discopop med lekker tyngde og variasjon», og spår den å «bli landets største elektropophit siden Röyksopps klassiker «Eple»».
Pitchforks anmelder Andrew Gaerig er begeistret for både «Inspector Norse» og «Swingstar»-suiten, men kaller «Myggsommer» en «smal glipp».
«Inspector Norse» havnet høyt oppe på mange årsbeste-lister. Låta ble kåret til årets beste spor av nettstedet Mixmag, årets nest beste spor av nettstedet Resident Advisor, årets nest beste norske låt av nettstedet P3.no, og havnet på 36.-plass på Pitchforks liste over årets hundre beste låter.

Feide med P3

Til tross for gode anmeldelser og suksess i utenlandske klubbmiljøer, fikk ikke «Inspector Norse» mye spilletid på norsk radio. NRK P3s musikksjef Mads Borch Bugge mente låta var for dårlig egnet på radio og beskrev den som «bakgrunnsmusikk til en strandbar eller en butikk».
Borch Bugge ble kraftig kritisert for uttalelsen. ««Inspector Norse» er en av de største internasjonale låtene Norge har produsert på en stund, at statsstøttet norsk radio ikke vil spille den på dagtid viser hvor irrelevant kanalen har blitt som musikkformidler,» repliserte en irritert Prins Thomas, mens Dagens Næringslivs musikkanmelder Audun Vinger i en kronikk beskyldte Borch Bugge for «å bæsje på leggen».
I 2013 ga Todd Terje sammen ut singelen «Strandbar», et lite stikk til Borch Bugges beskrivelse av «Inspector Norse».

Spor

1. «Inspector Norse» (6:36)
2. «Myggsommer» (3:20 )
3. «Swing Star Pt. 1» (4:19)
4. «Swing Star Pt. 2» (6:42)
Vannbord

Vannbord er en vannrett eller skråstilt planke som leder bort regnvann over og under et vindu, over dør, og på vindskiene langs takkanten ved gavlene.
Grebo

Grebo er et tettsted i Åtvidaberg kommune i Östergötlands län i Östergötland i Sverige. I 2010 hadde tettstedet 970 innbyggere.
Gamle Hesjedalstunnel

Gamle Hesjedalstunnel er en nedlagt veitunnel langs tidligere fylkesvei 569 i Vaksdal kommune i Hordaland. Den ble sammen med en annen liten tunnel erstattet av den nye Hesjedalstunnelen i 1997.
Friidrett under Sommer-OL 2004 – Tikamp menn

110 m hekk

24. august
Sausvatnet

Fiske

Det går laks opp i innsjøen fra Sjøfossen, og videre 6 km oppover vassdraget. I innsjøen lever det ørret, røye, ål og stingsild av fiskearter. Innsjøen er svært næringsrik, noe som medfører hurtig vekst på spesielt ørreten. Ørreten har en gjennomsnittsvekt blant den fangbare bestanden på om lag 400 gram, mens kilosørret er vanlig å få.
Metalldetektor

Metalldetektor er et apparat som kan finne metaller på avstand, uten å ha direkte kontakt, for eksempel begravd i jord eller gjemt under klærne.
Metalldetektorer har utviklet seg fra å være enkle apparater kun gav et signal når et metallobjekt var innenfor føleområdet, til å bli moderne apparater som kan skille mellom ulike metaller og indikere avstand til metallobjektet. Metalldetektorer har et vidt bruksområde som spenner fra hobbybruk til industri og sikkerhets-bruk. Det finnes et stort antall detektorer som er spesialisert for sin oppgave, som å kun finne spesielle metaller, for å finne våpen, og videre til store apparater som kan monteres på fly eller helikopter for å lete etter metalliske mineraler over et stort område.

Historie

En metallsøker består i prinsippet av en radiosender og radiomottager med hver sin sirkulære antenne i søkehodet. Et radiosignal konsentreres ned i bakken, og reflekteres tilbake til mottageren dersom det treffer metall.
Prinsippet ble oppdaget ved en tilfeldighet i slutten av 20-årene av Gerhard Fisher, grunnleggeren av Fisher Research Laboratory. I sitt arbeid med å utvikle et navigeringssystem for fly og luftskip ved hjelp av radiosignaler, oppdaget han at forstyrrelser oppsto i nærheten av bygninger med store metalltak. Fisher var den første til å oppdage at metallgjenstander reflekterer radiosignaler. Det er denne egenskapen metallsøkere utnytter. 
De første metalldetektorene ble laget av Gerhard Fisher rundt 1930 under navnet METALLASCOPE.

Typer metalldetektorer

Alle metalldetektorer virker på samme måte, men kan kategoriseres etter bruksområde.  Det finne også genereller utgaver som kan brukes eller tilpasses til flere bruksområder, men de viktigste bruksområdene er som listet opp under:

Hobbydetektorer

Detektorer brukt av privatpersoner for hobbybruk.  De spenner fra helt enkle med kun et signal om at et metallobjekt er innenfor føleområdet, til svært avanserte og semi-profesjonelle detektorer med flere instillingsmuligheter, som for eksempel diskriminering av uønskede metalltyper som aluminium eller jern og kompensering for forskjellige jordtyper.

Undervannsdetektorer

Detektorer som brukes av arkoekologer og lignende for å finne metallobjekter under vann. Samme  type som hobbydetektoren men i vantett utgave og betjening tilpasset en dykker.

Ledningssøkere

Metalldetektorer spesielt laget for søking etter ledninger og rør. Her finnes imidlertid også enkelte apparater der man kobler en radiosender til lederen eller røret og så bruker en retningsbestemt radioantenne for å finne lederen eller røret, men det er da ingen metalldetektor lengre.

Våpensøker

Metalldetektorer som brukes av sikkerhetspersonell for å sjekke om en person har gjemt våpen i eller under klærne.

Metalldetektorportaler

Metalldetektorer der en person kan gå gjennom en portal / gjennom avsøkingsområdet og avsøkes for metaller. Det er en slik detektor vi går gjennom når vi skal ut og fly eller inn på et annet sikkerhetskritisk område.

Mineralleter

Detektorer beregnet for montering på flyvemaskiner eller helikopter for å finne områder med metallisk mineralrik fjellgrunn.
Till det kämpande Vietnam

Till det kämpande Vietnam er et musikkalbum utgitt av De förenade FNL-grupperna i Sverige i 1971, på gruppenes plateselskap Befria Södern.
Under Vietnamkrigen arbeidet de svenske FNL-gruppene for å utvikle støtten til FNL og Vietnam og styrke motstanden mot USA, som de mente førte en imperialistisk krig. Som en del av aktiviteten ble det startet sanggrupper som underholdt ved møter og demonstrasjoner. Dette skjedde blant annet i Stockholm og i Göteborg. Till det kämpande Vietnam er det tredje albumet produsert av sanggruppene.
Det siste sporet på plata er den svenske versjonen av FNLs «nasjonalsang»: Befria Södern (på vietnamesisk Giài phóng mién Nam).
Segersjön

Natur

I innsjøen er det hornblad og gul og hvit nøkkerose. Det vokser også enkelte andre sjøplanter her, men i mindre utstrekning. Av fisk er det blant annet gjedde og mort i innsjøen.

Kultur

Ved Segersjön ble mange av de tidligste eneboligene i Uttran satt opp, blant annet bodde skulptøren og løytnanten John Runer i den såkalte Rungården mellom 1909 og 1945. Andre kjente hus fra Uttrans opprinnelige bebyggelse er Larsbo, Skogsbergs og Tornvillan.
Kontinental Hockey League

Sesonger

2008-2009: Seriemester ble Salavat Julajev Ufa, men det var Ak Bars Kazan som vant Gagarin Cup. Tsjekkiske Jaromir Jagr er det store trekkplasteret.
2009-2010: Salavat Julaev ble igjen seriemester, men lyktes ikke å vinne Gagarin Cup. For andre år på rad vant Ak Bars Kazan. Den norske Salavat-spilleren Patrick Thoresen ender på +45, fortsatt gjeldende KHL-rekord. Legenden Sergej Fedorov vender hjem fra NHL for å spille for Metallurg Magnitogorsk.
2010-2011: HC Yugra erstatter Lada Togliatti, som mistet lisensen grunnet finansielle problemer. I tillegg så slo HC MVD og Dynamo Moskva seg sammen til Dynamo. Salavat Julajev, med Patrick Thoresen på laget, vant Gagarin Cup for første gang. Thoresens 15 assist i sluttspillet er fortsatt gjeldende KHL-rekord. Lokomotiv Jaroslavl deltar ikke denne sesongen, fordi hele laget ble drept i en flyulykke.
2011-2012: Traktor Tsjeljabinsk ble seriemester, mens HK Dinamo Moskva vant Gagarin Cup, som første lag fra den vestlige avdelingen. 
2012-2013: SKA St. Petersburg vinner serien, som første lag fra vest. Dinamo Moskva forsvarer tittelen i Gagarin Cup.
2013-2014: Patrick Thoresen passerer Kevin Dalman og blir den ikke-russer med flest poeng i KHL gjennom tidene.